
Molėtų vaikų savarankiško gyvenimo namų 
VIEŠŲJŲ PIRKIMŲ organizavimo TAISYKLĖS 
I. BENDROSIOS NUOSTATOS

1. Molėtų vaikų savarankiško gyvenimo namų (toliau – Perkančioji organizacija) Viešųjų pirkimų organizavimo taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), jo įgyvendinamaisiais teisės aktais, kitais įstatymais ir Molėtų vaikų savarankiško gyvenimo namų priimtais teisės aktais.

2. Taisyklės nustato Molėtų vaikų savarankiško gyvenimo namų pirkimų organizavimo tvarką nuo pirkimo planavimo iki pirkimo sutarties įvykdymo, atsakingus asmenis.

3. Organizuojant ir vykdant pirkimus turi būti racionaliai naudojamos Molėtų vaikų savarankiško gyvenimo namų lėšos ir valstybės tarnautojų ar darbuotojų, dirbančių pagal darbo sutartį (toliau – darbuotojas), laikas. Turi būti laikomasi lygiateisiškumo, nediskriminavimo, skaidrumo, abipusio pripažinimo, proporcingumo ir racionalumo principų, konfidencialumo ir nešališkumo reikalavimų.

4. Pirkimus organizuoja Molėtų vaikų savarankiško gyvenimo namų direktoriaus įsakymu paskirti asmenys, jie atsako už paskirtų funkcijų atlikimą tinkamai ir laiku.

5. Taisyklėse vartojamos sąvokos:

5.1. Mažos vertės pirkimo pažyma – Molėtų vaikų savarankiško gyvenimo namų nustatytos formos dokumentas, nustatytais mažos vertės pirkimo atvejais pildomas pirkimo organizatoriaus ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams. Mažos vertės pirkimo pažyma gali būti nepildoma, kai pirkimo sutarties vertė yra mažiau nei 10 000 Eur be PVM.
5.2. Pirkimų iniciatorius – Molėtų vaikų savarankiško gyvenimo namų darbuotojas ar struktūrinis padalinys, kuris nurodė poreikį įsigyti reikalingų prekių, paslaugų arba darbų ir kuris koordinuoja (organizuoja) Molėtų vaikų savarankiško gyvenimo namų sudarytose pirkimo sutartyse numatytų įsipareigojimų vykdymą, pristatymo (atlikimo, teikimo) terminų laikymąsi, prekių, paslaugų ir darbų atitiktį pirkimo sutartyse numatytiems kokybiniams ir kitiems reikalavimams, taip pat inicijuoja ar teikia siūlymus dėl pirkimo sutarčių pratęsimo, keitimo, nutraukimo, teisinių pasekmių tiekėjui, nevykdančiam ar netinkamai vykdančiam pirkimo sutartyje nustatytus įsipareigojimus, taikymo.

5.3. Pirkimų organizatorius – Molėtų vaikų savarankiško gyvenimo namų direktoriaus paskirtas darbuotojas, kuris Perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Viešojo pirkimo komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir Viešųjų pirkimų įstatymo bei kitų pirkimus reglamentuojančių teisės aktų išmanymą. Pirkimų organizatoriai gali būti tik nepriekaištingos reputacijos asmenys. 
5.4. Pirkimų organizavimas – Molėtų vaikų savarankiško gyvenimo namų direktoriaus veiksmai, kuriant sistemą, apimančią atsakingų asmenų paskyrimą, jų funkcijų, teisių, pareigų ir atsakomybės nustatymą, kuria siekiama tinkamo pirkimų ir pirkimų sutarčių vykdymo, racionaliai naudojant tam skirtas lėšas ir žmogiškuosius išteklius.

5.5. Pirkimų planas – Molėtų vaikų savarankiško gyvenimo namų parengtas ir patvirtintas einamaisiais biudžetiniais metais planuojamų vykdyti prekių, paslaugų ir darbų pirkimų sąrašas.

5.6. Pirkimų suvestinė – Perkančiosios organizacijos parengta informacija apie visus supaprastintus ir tarptautinės vertės biudžetiniais metais planuojamus vykdyti pirkimus. Ši suvestinė turi būti paskelbta kasmet ne vėliau kaip iki kovo 15 dienos, o patikslinus pirkimų planą – ne vėliau kaip per 5 darbo dienas, turi būti paskelbta Centrinėje viešųjų pirkimų informacinėje sistemoje (toliau CVP IS) pagal Viešųjų pirkimų tarnybos nustatytus reikalavimus ir tvarką.
5.7. Pirkimų žurnalas – Molėtų vaikų savarankiško gyvenimo namų nustatytos formos dokumentas (popieriuje ar skaitmeninėje laikmenoje), skirtas registruoti Molėtų vaikų savarankiško gyvenimo namų atliktus pirkimus.
5.8. Prekių, paslaugų ar darbų poreikio sąrašas (toliau – pirkimų sąrašas) – pirkimų iniciatoriaus parengta susisteminta informacija apie ateinančiais biudžetiniais metais reikalingas pirkti prekes, paslaugas ir darbus.

5.9. Rinkos tyrimas – kokybinės ir kiekybinės informacijos apie realių bei potencialių prekių, paslaugų ir darbų pasiūlą (tiekėjus (įskaitant ir rinkoje veikiančias Viešųjų pirkimų įstatymo 23 straipsnyje nurodytas įstaigas ir įmones), jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

5.10. Už Molėtų vaikų savarankiško gyvenimo namų administravimą Centrinėje viešųjų pirkimų informacinėje sistemoje atsakingas asmuo (toliau – CVP IS administratorius) – Molėtų vaikų savarankiško gyvenimo namų direktoriaus paskirtas Perkančiosios organizacijos darbuotojas, turintis teisę Centrinėje viešųjų pirkimų informacinėje sistemoje tvarkyti duomenis apie Molėtų vaikų savarankiško gyvenimo namus ir jos darbuotojus (pirkimų specialistus, ekspertus ir kt.).

5.11. Už pirkimų planavimą atsakingas asmuo – Molėtų vaikų savarankiško gyvenimo namų direktoriaus paskirtas darbuotojas, atsakingas už biudžetiniais metais numatomų pirkti Molėtų vaikų savarankiško gyvenimo namų reikmėms reikalingų darbų, prekių ir paslaugų plano sudarymą ir jo paskelbimą.

5.12. Už pirkimų vykdymą naudojantis centrinės Perkančiosios organizacijos elektroniniu katalogu atsakingas asmuo – Molėtų vaikų savarankiško gyvenimo namų direktoriaus paskirtas darbuotojas, kuriam viešoji įstaiga CPO.LT, atliekanti centrinės Perkančiosios organizacijos (toliau – CPO) funkcijas, suteikia prisijungimo duomenis prie elektroninio katalogo CPO.lt™ (toliau – CPO elektroninis katalogas).
6. Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme, kituose viešuosius pirkimus reglamentuojančiuose teisės aktuose.

7. Pasikeitus Taisyklėse minimiems teisės aktams, taikomos aktualios tų teisės aktų redakcijos nuostatos.

II. VIEŠŲJŲ PIRKIMŲ ORGANIZAVIMAS IR JUOSE DALYVAUJANTYS ASMENYS

     8. Taisyklės nustato tvarką, atsakingus asmenis ir Perkančiosios organizacijos pirkimų organizavimo tvarką nuo pirkimų poreikio formavimo iki pirkimo sutarties rezultato įvertinimo arba, jeigu pirkimo sutartis nebuvo sudaryta, – iki pirkimo procedūros pabaigos.

9. Taisyklėse apibrėžiama vykdomų pirkimų, pirkimų procese ir pirkime dalyvaujančių asmenų funkcijos ir atsakomybė:
9.1. pirkimų iniciatorius (-iai) - Molėtų vaikų savarankiško gyvenimo namų direktoriaus įsakymu paskirtas (-i) darbuotojas (-ai);

 9.2. už pirkimų planavimą atsakingas asmuo - direktoriaus įsakymu paskirtas darbuotojas;

9.3. pirkimo organizatorius - direktoriaus įsakymu paskirtas darbuotojas;

9.4. Viešojo pirkimo komisija - direktoriaus įsakymu patvirtinta viešojo pirkimo komisija;

9.5. CVP IS administratorius - direktoriaus įsakymu paskirtas darbuotojas;

9.6. už pirkimų vykdymą naudojantis CPO elektroniniu katalogu atsakingas asmuo - direktoriaus įsakymu paskirtas darbuotojas;
9.7. Prieš pradėdami darbą viešųjų pirkimų organizavimo procese dalyvaujantys asmenys pasirašo  nešališkumo deklaracijas (1 priedas) ir konfidencialumo pasižadėjimus (2 priedas).

10. Pirkimų iniciatorius (-iai) vykdo šias funkcijas:

10.1. atlieka rinkos tyrimą (išskyrus ypatingos skubos pirkimus);

10.2. rengia pirkimų sąrašą (3 priedas);

10.3. kiekvieno pirkimo procedūroms atlikti pildo paraišką (4 priedas);

10.4. koordinuoja (organizuoja) Molėtų vaikų savarankiško gyvenimo namų sudarytose pirkimo sutartyse numatytų jos finansinių ir kitų įsipareigojimų vykdymą ir prižiūri pristatymo (atlikimo, teikimo) terminų bei prekių, paslaugų ir darbų atitiktį pirkimo sutartyse numatytiems kokybiniams ir kitiems reikalavimams laikymąsi;

10.5. inicijuoja siūlymus dėl pirkimo sutarčių pratęsimo, keitimo, nutraukimo ar pirkimo sutartyje numatytų prievolių įvykdymo užtikrinimo būdų taikymo kontrahentui;

10.6. tvarko įvykdytų ar nutrauktų pirkimo sutarčių (preliminariųjų sutarčių) ataskaitų registrą.

11. Už pirkimų planavimą atsakingas asmuo vykdo šias funkcijas:

11.1. rengia Molėtų vaikų savarankiško gyvenimo namų einamųjų biudžetinių metų pirkimų planą (6 priedas);

11.2. pagal Molėtų vaikų savarankiško gyvenimo namų direktoriaus patvirtintą pirkimų planą rengia Molėtų vaikų savarankiško gyvenimo namų pirkimų suvestinę ir ją ne vėliau negu iki einamųjų biudžetinių metų kovo 15 d., o patikslinus pirkimų planą – nedelsdamas, atlieka pakeitimus pirkimų suvestinėje;

11.3. CVP IS pildo Viešųjų pirkimų įstatymo 96 straipsnio 2 dalies 2 punkte nurodytą, visų per kalendorinius metus sudarytų pirkimo sutarčių, ataskaitą;
12. Pirkimo organizatorius vykdo šias funkcijas:
12.1. Mažos vertės pirkimų aprašo nustatyta tvarka vykdo mažos vertės pirkimų procedūras;

12.2. nustatytais atvejais pildo mažos vertės pirkimo pažymą (5 priedas);
12.3. rengia pirkimo dokumentus Mažos vertės pirkimų tvarkos apraše numatytais atvejais;

12.4. pagal Viešųjų pirkimų tarnybos direktoriaus patvirtintas formas ir reikalavimus rengia ir jai teikia Viešųjų pirkimų įstatymo 30 - 34, 96 straipsniuose nurodytą informaciją (išskyrus Viešųjų pirkimų įstatymo 96 straipsnio 2 dalies 2 punkte numatytą ataskaitą);

12.5. registruoja kiekvieną atliktą mažos vertės pirkimą pirkimų žurnale (7 priedas);

12.6. tvarko jo vykdomų pirkimų dokumentų registrą.

13. Molėtų vaikų savarankiško gyvenimo namuose 
pirkimui (pirkimams) organizuoti ir atlikti yra sudaroma (mažos vertės pirkimų atveju – gali būti sudaroma) Viešojo pirkimo komisija. Viešojo pirkimo komisijos funkcijos nustatomos Viešojo pirkimo komisijos darbo reglamente. Sudarant Viešojo pirkimo komisiją ir nustatant jos funkcijas, vadovaujamasi  Viešųjų pirkimų tarnybos patvirtintomis, Viešojo pirkimo komisijos sudarymo ir jos veiklos organizavimo rekomendacijomis.
14. Viešojo pirkimo komisija, be kitų jai nustatytų funkcijų, atlieka ir šiuos veiksmus:

14.1. pagal Viešųjų pirkimų tarnybos direktoriaus patvirtintas formas ir reikalavimus rengia ir jai teikia Viešųjų pirkimų įstatymo 30 - 34, 96 straipsniuose nurodytą informaciją (išskyrus Viešųjų pirkimų įstatymo 96 straipsnio 2 dalies 2 punkte nurodytą ataskaitą);

14.2. kiekvieną Viešojo pirkimo komisijos atliktą pirkimą registruoja pirkimų žurnale (7 priedas);

14.3. tvarko jos vykdomų pirkimų dokumentų registrą.

15. Kai pirkimo sutarties vertė viršija 10 000 Eur be PVM, Molėtų vaikų savarankiško gyvenimo namai prekių, paslaugų ir darbų pirkimus vykdo naudojantis CPO elektroniniu katalogu, kai jame siūlomos prekės, paslaugos ar darbai atitinka Molėtų vaikų savarankiško gyvenimo namų poreikius ir Molėtų vaikų savarankiško gyvenimo namai negali jų atlikti efektyvesniu būdu racionaliai naudodama lėšas. 

16. Už pirkimų vykdymą naudojantis CPO elektroniniu katalogu atsakingas asmuo vykdo šias funkcijas:

16.1. prekių, paslaugų ar darbų poreikio formavimo etape, kreipiantis pirkimų iniciatoriui, derina galimybę prekes, paslaugas ar darbus įsigyti naudojantis CPO elektroniniu katalogu;

16.2. vizuoja pirkimo iniciatoriaus pateiktą siūlymą pirkimą vykdyti naudojantis CPO elektroniniu katalogu, kai jame siūlomos prekės, paslaugos ar darbai atitinka pirkimo iniciatoriaus suformuotus poreikius ir pirkimas negali būti atliktas efektyvesniu būdu racionaliai naudojant lėšas, arba motyvus atlikti pirkimą nesinaudojant elektroniniu katalogu;

16.3. Molėtų vaikų savarankiško gyvenimo namų direktoriaus pavedimu tiesiogiai vykdo prekių, paslaugų ar darbų pirkimus naudodamasis CPO elektroniniu katalogu;

16.4. teikia informaciją apie praėjusiais kalendoriniais metais naudojantis CPO elektroniniu katalogu Molėtų vaikų savarankiško gyvenimo namų įvykdytus pirkimus už pirkimų planavimą atsakingam asmeniui arba kitam asmeniui, Molėtų vaikų savarankiško gyvenimo namų direktoriaus įgaliotam pildyti ir teikti Viešųjų pirkimų tarnybai visų per kalendorinius metus atliktų pirkimų, kai pagal preliminariąsias pirkimų sutartis sudaromos pagrindinės sutartys bei mažos vertės pirkimų ataskaitą.

III. PIRKIMŲ ORGANIZAVIMO PROCEDŪROS
Molėtų vaikų savarankiško gyvenimo namų prekių, paslaugų ir darbų poreikio formavimas
17. Molėtų vaikų savarankiško gyvenimo namų reikmėms reikalingų pirkti prekių, paslaugų ar darbų poreikį formuoja pirkimų iniciatoriai. Kiekvienas pirkimų iniciatorius kiekvienų biudžetinių metų pabaigoje raštu ir elektroniniu paštu pateikia už pirkimų planavimą atsakingam asmeniui pirkimų sąrašą ateinantiems biudžetiniams metams.

18. Pirkimų iniciatorius, rengdamas pirkimų sąrašą, turi:

18.1. atlikti rinkos tyrimą, reikalingą potencialiems tiekėjams, numatomai pirkimo vertei ir galimybei supaprastintą pirkimą atlikti iš Viešųjų pirkimų įstatymo 23 straipsnyje nurodytų įstaigų ir įmonių nustatyti;

18.2. įvertinti galimybę prekes, paslaugas ir darbus įsigyti naudojantis CPO elektroniniu katalogu ir pirkimų pagrindime pateikti vieną iš toliau pateiktų siūlymų, suderintą su už pirkimų vykdymą naudojantis CPO elektroniniu katalogu atsakingu asmeniu:

18.2.1. pirkimą vykdyti naudojantis CPO elektroniniu katalogu, kai jame siūlomos prekės, paslaugos ar darbai atitinka pirkimo iniciatoriaus suformuotus poreikius ir pirkimas negali būti atliktas efektyvesniu būdu racionaliai naudojant lėšas;

18.2.1. atlikti pirkimą nesinaudojant CPO elektroniniu katalogu ir pateikti argumentuotą motyvaciją, dėl kokių priežasčių pirkimas vykdomas nesinaudojant CPO elektroniniu katalogu;

18.3. įvertinti, ar ketinamoms įsigyti prekėms, paslaugoms ar darbams taikytini aplinkos apsaugos kriterijai, energijos vartojimo efektyvumo reikalavimai, ir pirkimų pagrindime pateikti siūlymus dėl šių kriterijų taikymo vykdant pirkimą;

18.4. parengti pirkimų pagrindimą, kuriame būtų nurodytas išlaidų būtinumas, atsižvelgdamas į savo veiklos uždavinius ir tikslus, ir kita taisyklių 18.2.–18.4. punktuose nurodyta informacija.

Pirkimų planavimas
19. Už pirkimų planavimą atsakingas asmuo, gavęs iš pirkimo iniciatorių pirkimų sąrašus kartu su atliktų rinkos tyrimų duomenimis, rezultatais ir pirkimų pagrindimais, juos patikrina ir pradeda rengti Molėtų vaikų savarankiško gyvenimo namų pirkimų planą:

19.1. iniciatorių pateiktoje informacijoje nurodytiems darbams, prekėms ir paslaugoms priskiria Bendrajame viešųjų pirkimų žodyne, patvirtintame Europos Parlamento ir Tarybos 2002 m. lapkričio 5 d. reglamentu (EB) Nr. 2195/2002 dėl bendro viešųjų pirkimų žodyno (OL 2002 m. specialusis leidimas, 6 skyrius, 5 tomas, p. 3) (su paskutiniais pakeitimais, padarytais Komisijos 2007 m. lapkričio 28 d. reglamento (EB) Nr. 213/2008, iš dalies keičiančio Europos Parlamento ir Tarybos reglamentą (EB) Nr. 2195/2002 dėl bendro viešųjų pirkimų žodyno (CPV) ir Europos Parlamento ir Tarybos direktyvas 2004/17/EB ir 2004/18/EB dėl viešųjų pirkimų tvarkos, kad CPV būtų atnaujintas (OL 2008 L 74, p. 1) (toliau – BVPŽ), nurodytus kodus;

19.2. vadovaudamasis Viešųjų pirkimų įstatymo 5 straipsniu ir Numatomos viešojo pirkimo ir pirkimo vertės skaičiavimo metodikos, patvirtintos Viešųjų pirkimų tarnybos, nuostatomis apskaičiuoja numatomų pirkimų vertes;

20. Už pirkimų planavimą atsakingas asmuo, parengęs pirkimų planą, suderina jį su pirkimų iniciatoriais ir teikia tvirtinti Molėtų vaikų savarankiško gyvenimo namų direktoriui. 

21. Molėtų vaikų savarankiško gyvenimo namų direktoriui patvirtinus pirkimų planą, jis grąžinamas už pirkimų planavimą atsakingam asmeniui.

22. Už pirkimų planavimą atsakingas asmuo, gavęs Molėtų vaikų savarankiško gyvenimo namų direktoriaus patvirtintą planą, rengia pirkimų suvestinę, ir ne vėliau negu iki einamųjų biudžetinių metų kovo 15 d. Viešųjų pirkimų įstatymo 26 straipsnyje nustatyta tvarka ją paskelbia CVP IS. Pirkimų suvestinė rengiama vadovaujantis Viešųjų pirkimų įstatymo 26 straipsniu ir Viešųjų pirkimų tarnybos patvirtintu Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašu (toliau – Informacijos apie planuojamus vykdyti pirkimus skelbimo CVP IS tvarkos aprašas).

23. Pirkimo iniciatoriai ne rečiau kaip kas ketvirtį peržiūri patvirtintą pirkimų planą ir įvertina jame pateiktos informacijos aktualumą.

24. Atsiradus poreikiui einamaisiais biudžetiniais metais tikslinti pirkimų planą, pirkimo iniciatorius raštu ir elektroniniu paštu pateikia už pirkimų planavimą atsakingam asmeniui patikslintą pirkimų sąrašą.

25. Pirkimų iniciatorius, tikslindamas pirkimų sąrašą, turi atlikti visus veiksmus, numatytus taisyklių 18 punkte.

26. Už pirkimų planavimą atsakingas asmuo, gavęs iš pirkimo iniciatoriaus patikslintą pirkimų sąrašą kartu su atlikto rinkos tyrimo duomenimis, rezultatais ir pirkimų pagrindimais, pradeda pirkimų plano pakeitimą.

27. Už pirkimų planavimą atsakingas asmuo, parengęs pirkimų plano pakeitimą, turi atlikti visus veiksmus, numatytus taisyklių 19−21 punktuose.
28. Už pirkimų planavimą atsakingas asmuo, gavęs Molėtų vaikų savarankiško gyvenimo namų direktoriaus patvirtintą pakeistą planą, nedelsdamas patikslina paskelbtą Molėtų vaikų savarankiško gyvenimo namų pirkimų suvestinę ir ją paskelbia Viešųjų pirkimų įstatymo 26 straipsnyje nustatyta tvarka CVP IS.

Pirkimo iniciavimas ir pasirengimas pirkimui
29. Pirkimų iniciatorius kiekvieno pirkimo procedūroms atlikti pildo paraišką. Pirkimo iniciatorius peržiūri atlikto rinkos tyrimo duomenis, rezultatus ir atlieka išsamesnį rinkos tyrimą, būtiną pirkimo vertei ir realių tiekėjų (įskaitant ir rinkoje veikiančias Viešųjų pirkimų įstatymo 23 straipsnyje nurodytas įstaigas ir įmones) skaičiui nustatyti. Jeigu paraiška paduodama dėl pirkimo, apie kurį nebus paskelbta, − tyrimu nustatomas siūlomas kviesti tiekėjas ir ketinamų pirkti prekių, paslaugų ar darbų techniniai, estetiniai, funkciniai bei kokybės reikalavimai ir tiekėjo kvalifikacijai bei kompetencijai keliami reikalavimai. Rinkos tyrimas gali būti neatliekamas, esant nuo Molėtų vaikų savarankiško gyvenimo namų nepriklausančioms ypatingos skubos aplinkybėms.
30. Suderinta su Molėtų vaikų savarankiško gyvenimo namų asmeniu, atsakingu už įstaigos buhalterinės apskaitos tvarkymą, paraiška teikiama tvirtinti Molėtų vaikų savarankiško gyvenimo namų direktoriui, kuris ją pasirašo ir priima vieną iš sprendimų:

30.1. pavesti jau sudarytai Viešojo pirkimo komisijai atlikti pirkimo procedūras arba suformuoti naują Viešojo pirkimo komisiją, patvirtinti jos sudėtį ir darbo reglamentą ir pavesti jai atlikti šio pirkimo procedūras;

30.2. pavesti pirkimo organizatoriui atlikti mažos vertės pirkimo procedūras;

30.3. pavesti už pirkimų vykdymą naudojantis CPO elektroniniu katalogu atsakingam asmeniui atlikti pirkimą;

30.4. įgalioti kitą perkančiąją organizaciją atlikti pirkimo procedūras iki pirkimo sutarties sudarymo, nustačius jai užduotis ir suteikus visus įgaliojimus toms užduotims vykdyti.

31. Paraiškos ir taisyklių 29 punkte nurodyti rinkos tyrimų duomenys bei rezultatai saugomi kartu su susijusio pirkimo dokumentais.

32. Jeigu yra poreikis prašyti suteikti ir gauti nepriklausomų ekpertų, institucijų arba rinkos dalyvių konsultacijas ir/arba iš anksto paskelbti techinių specifikacijų projektus, tai daro pirkimo iniciatorius Viešųjų pirkimų įstatymo 27 straipsnio nustatyta tvarka.
Pirkimo vykdymas

33. Pirkimų procedūras Perkančiojoje organizacijoje atlieka Viešojo pirkimo komisija, patvirtinta Perkančiosios organizacijos direktoriaus įsakymu ar Pirkimų organizatorius, paskirtas Perkančiosios organizacijos direktoriaus įsakymu.
34. Perkančiosios organizacijos direktorius priima sprendimą pavesti mažos vertės pirkimo procedūras atlikti Pirkimo organizatoriui, kai konkrečių prekių, paslaugų ar darbų pirkimo sutarties vertė mažesnė kaip 10 000 Eur be PVM, Viešojo pirkimo komisijai, kai prekių, paslaugų ar darbų pirkimo sutarties vertė yra viršija 10 000 Eur be PVM. 
35. Perkančiosios organizacijos direktorius turi teisę priimti sprendimą pavesti supaprastintą mažos vertės pirkimą vykdyti Komisijai, neatsižvelgdamas į Taisyklių 34 punkte nustatytas aplinkybes ir nurodydamas argumentus dėl tokio sprendimo priėmimo.

36. Molėtų vaikų savarankiško gyvenimo namų direktoriui priėmus sprendimą pavesti pirkimo procedūras atlikti Viešojo pirkimo komisijai:

36.1. Viešojo pirkimo komisija:

36.1.1. parenka pirkimo būdą:

36.1.1.1. priėmusi sprendimą vykdyti pirkimą neskelbiamų derybų būdu ir, jei vadovaujantis Viešųjų pirkimų įstatymo 72 straipsnio 1 dalimi, šiam pirkimui pradėti reikalingas Viešųjų pirkimų tarnybos sutikimas, parengia Viešųjų pirkimų tarnybos nustatyta tvarka rašto dėl sutikimo vykdyti pirkimą šiuo pirkimo būdu projektą ir teikia pasirašyti Molėtų vaikų savarankiško gyvenimo namų direktoriui ar jo įgaliotam asmeniui;

36.1.1.1.1. gavus Viešųjų pirkimų tarnybos sutikimą, pirkimą atlikti neskelbiamų derybų būdu, atliekami veiksmai nuo taisyklių 36.1.2. punkto;

36.1.1.1.2. negavus Viešųjų pirkimų tarnybos sutikimo, pirkimą atlikti neskelbiamų derybų būdu, parenka kitą pirkimo būdą;

36.1.1.2. priėmusi sprendimą vykdyti pirkimą neskelbiamų derybų būdu ir, jei vadovaujantis Viešųjų pirkimų įstatymo 72 straipsnio 1 dalimi, šiam pirkimui pradėti nereikalingas Viešųjų pirkimų tarnybos sutikimas, parengia rašto, kuriame pateikia Viešųjų pirkimų įstatymo 72 straipsnio 1 dalyje nurodytos išimties taikymą pagrindžiančius motyvus, projektą ir teikia pasirašyti Molėtų vaikų savarankiško gyvenimo namų direktoriui ar jo įgaliotam asmeniui;

36.1.1.3. pateikus pagrindimą Viešųjų pirkimų tarnybai, atliekami veiksmai nuo taisyklių 36.1.2. punkto;

36.1.2. parengia pirkimo dokumentus ir suderina juos su pirkimo iniciatoriumi ir asmeniu atsakingu už įstaigos buhalterinės apskaitos tvarkymą;

36.2. jei vykdomas skelbiamas pirkimas, Molėtų vaikų savarankiško gyvenimo namų direktoriui patvirtinus pirkimo dokumentus, pirkimo dokumentus kartu su skelbimu apie pirkimą CVP IS skelbia paskirtas Viešojo pirkimo komisijos narys Viešųjų pirkimų įstatymo 30 - 34 straipsniuose nustatyta tvarka;

36.3. Viešųjų pirkimų tarnybai informavus apie tai, kad skelbimas neatitinka Skelbimų teikimo Viešųjų pirkimų tarnybai tvarkos, Viešojo pirkimo komisijos paskirtas Viešojo pirkimo komisijos narys taiso Viešųjų pirkimų tarnybos nurodytus netikslumus ir, jei reikia, pirkimo dokumentus;

36.4. Paskirtam Viešojo pirkimo komisijos nariui pataisius pirkimo dokumentus, Viešojo pirkimo komisija suderina pirkimo dokumentus su pirkimo iniciatoriumi ir asmeniu atsakingu už įstaigos buhalterinės apskaitos tvarkymą;

37. Pirkimo procedūrų vykdymo metu atsiradus aplinkybėms, kurių negalima buvo numatyti, Viešojo pirkimo komisija gali inicijuoti pirkimo procedūrų nutraukimą. 
38. Molėtų vaikų savarankiško gyvenimo namų direktoriui taisyklių 30.2. punkte nustatyta tvarka priėmus sprendimą pavesti mažos vertės pirkimo procedūras atlikti pirkimo organizatoriui, pirkimo organizatorius:
38.1. atlieka mažos vertės pirkimo procedūras Mažos vertės pirkimų tvarkos apraše numatytais būdais ir tvarka;

38.2. nustatytais atvejais pildo mažos vertės pirkimo pažymą;
38.3. atsako už viešųjų pirkimų sutarčių parengimo, viešinimo CVP IS, vykdymo ir procedūrų laikymosi atitikimą viešųjų pirkimų įstatymo ir kitų viešuosius pirkimus reglamentuojančių teisės aktų reikalavimams.
39. Kiekvieną atliktą pirkimą Viešojo pirkimo komisija arba pirkimų organizatorius registruoja pirkimų žurnale. Pirkimų žurnale yra šie rekvizitai: pirkimo pavadinimas, prekių, paslaugų ar darbų kodai pagal BVPŽ, pirkimo sutarties arba sąskaitos faktūros numeris ir sudarymo data bei pirkimo sutarties trukmė, tiekėjo pavadinimas, sudarytos sutarties kaina, atsižvelgus į sutartyje numatytus pratęsimus, ar numatoma sutarties vertė eurais, Viešųjų pirkimų įstatymo straipsnis, dalis, punktas ir (ar) Mažos vertės pirkimų tvarkos aprašo punktas, kuriuo vadovaujantis pasirinktas pirkimo būdas, informacija, ar pirkimas atliktas pagal Viešųjų pirkimų įstatymo 23 straipsnio reikalavimus ir, jei reikia, kita su pirkimu susijusi informacija.

Pirkimo sutarties sudarymo etapas

40. Atlikus pirkimo (išskyrus mažos vertės pirkimo) procedūras ir priėmus sprendimą sudaryti pirkimo sutartį, paskirtas Viešojo pirkimo komisijos narys:
40.1. Skelbia savanoriško ex ante skaidrumo skelbimą, kai yra priimtas Viešojo pirkimo komisijos spredimas tokį skelbimą skelbti;

41. Galutinį pirkimo sutarties projektą pagal pirkimo dokumentuose pateiktą projektą arba pagrindines pirkimo sutarties sąlygas parengia Viešojo pirkimo komisija arba mažos vertės pirkimų atveju, kai pirkimo sutartis sudaroma raštu, – pirkimo organizatorius.
41.1. Rengiant sutartį Viešojo pirkimo komisija arba mažos vertės pirkimų atveju – pirkimo organizatorius atsako už pirkimo sutarties turinio atitikimą viešųjų pirkimų įstatyme reglamentuotam pirkimo sutarties turiniui ir kitiems viešuosius pirkimus reglamentuojantiems teisės aktų reikalavimams.
42. Parengusi pirkimo sutarties projektą, Viešojo pirkimo komisija suderina jį su pirkimo iniciatoriumi ir asmeniu atsakingu už įstaigos buhalterinės apskaitos tvarkymą;
43. Viešojo pirkimo komisija du pirkimo sutarties egzempliorius pateikia Molėtų vaikų savarankiško gyvenimo namų direktoriui peržiūrėti ir pasirašyti.
44. Mažos vertės pirkimų atveju, kai pirkimo procedūras pavesta vykdyti pirkimo organizatoriui ir pirkimo sutartis sudaroma raštu, pirkimų organizatorius:

44.1. parengia pirkimo sutarties projektą;

44.2. suderina jį su pirkimo iniciatoriumi ir asmeniu atsakingu už įstaigos buhalterinės apskaitos tvarkymą;;

45. Pirkimo organizatorius du pirkimo sutarties egzempliorius kartu su Molėtų vaikų savarankiško gyvenimo namų direktoriaus patvirtinta mažos vertės pirkimo pažyma pateikia Molėtų vaikų savarankiško gyvenimo namų direktoriui peržiūrėti ir pasirašyti.
46. Molėtų vaikų savarankiško gyvenimo namų direktorius gali pavesti pirkimų organizatoriui, Viešojo pirkimo komisijai ar pirkimo iniciatoriui pateikti jam detalesnę informaciją ir (ar) paaiškinimus.

47. Laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 15 dienų nuo pirkimo sutarties sudarymo ar jos sąlygų pakeitimo Viešojo pirkimo komisija, pirkimų organizatorius ar pirkimo iniciatorius (sutarties sąlygų pakeitimo atveju) skelbia Centrinėje viešųjų pirkimų informacinėje sistemoje, taip kaip numatyta Viešųjų pirkimų įstatymo 86 straipsnio 9 dalyje. 

Pirkimo sutarties vykdymas

48. Molėtų vaikų savarankiško gyvenimo namų ir tiekėjo įsipareigojimų vykdymo, pristatymo (atlikimo, teikimo) terminų laikymosi koordinavimą (organizavimą), taip pat prekių, paslaugų ir darbų atitikties pirkimo sutartyse numatytiems kokybiniams ir kitiems reikalavimams stebėseną vykdo pirkimo iniciatorius.

49. Pirkimų iniciatorius, pastebėjęs pirkimo sutarties vykdymo trūkumus ar esant kitoms svarbioms aplinkybėms, gali raštu kreiptis į Molėtų vaikų savarankiško gyvenimo namų direktorių, siūlydamas taikyti kontrahentui pirkimo sutartyje numatytų prievolių įvykdymo užtikrinimo būdą (-us), taip pat inicijuoti pirkimo sutarties nutraukimą joje nustatytais pagrindais.

50. Jeigu yra galimybės nutraukti pirkimo sutartį, pirkimų iniciatorius ar kitas Molėtų vaikų savarankiško gyvenimo namų direktoriaus paskirtas atsakingas asmuo:

50.1. parengia pirkimo sutarties nutraukimui reikiamus dokumentus;

50.2. suderintus su asmeniu atsakingu už įstaigos buhalterinės apskaitos tvarkymą ir su pirkimų iniciatoriumi pirkimo sutarties nutraukimui reikiamus dokumentus pateikia Molėtų vaikų savarankiško gyvenimo namų direktoriui, kuris priima sprendimą dėl sutarties nutraukimo.
51. Asmuo, atsakingas už pirkimo sutarčių registro tvarkymą, nuolat stebi pirkimo sutarčių galiojimo terminus ir ne vėliau nei prieš 3 mėnesius iki pirkimo sutarties pabaigos informuoja pirkimų iniciatorius, atsakingus už pirkimo sutarties vykdymo priežiūrą, apie pirkimo sutarties pabaigos datą.

52. Jeigu pirkimo sutartyje nenumatyta pasirinkimo galimybė dėl jos pratęsimo, o prekių tiekimas ar paslaugų teikimas yra būtinas Molėtų vaikų savarankiško gyvenimo namų funkcijoms atlikti, pirkimų iniciatorius privalo taisyklėse nustatyta tvarka numatyti jų pirkimą ateinančiais biudžetiniais metais.

53. Jeigu pirkimo sutartyje numatyta pasirinkimo galimybė dėl jos pratęsimo, pirkimų iniciatorius, atsižvelgęs į pirkimo sutartyje numatytų įsipareigojimų laikymąsi ir atlikęs tyrimą pirkimo sutarties objekto rinkos kainai nustatyti, įvertina pirkimo sutarties pratęsimo tikslingumą.

54. Nustatęs, kad Molėtų vaikų savarankiško gyvenimo namams nėra naudinga pratęsti galiojančią pirkimo sutartį, pirkimų iniciatorius einamųjų biudžetinių metų pabaigoje naująjį pirkimą įtraukia į pirkimų sąrašą ateinantiems biudžetiniams metams.

55. Nustačius, kad yra tikslinga pratęsti galiojančią pirkimo sutartį, pirkimų iniciatorius parengia susitarimo dėl pirkimo sutarties pratęsimo projektą ir suderina jį su asmeniu atsakingu už įstaigos buhalterinės apskaitos tvarkymą;.
56. Du susitarimo dėl pirkimo sutarties pratęsimo egzemplioriai teikiami pasirašyti Molėtų vaikų savarankiško gyvenimo namų direktoriui. Kartu pridedamas pirkimo iniciatoriaus atlikto tyrimo pirkimo sutarties objekto rinkos kainai nustatyti duomenys bei rezultatai.

57. Molėtų vaikų savarankiško gyvenimo namų direktorius, priėmęs sprendimą pratęsti pirkimo sutartį, pasirašo susitarimą dėl pirkimo sutarties pratęsimo. Direktorius gali priimti sprendimą nepratęsti pirkimo sutarties ir pavesti pirkimo iniciatoriui taisyklėse nustatyta tvarka numatyti naują pirkimą ateinančiais biudžetiniais metais.

58. Visais atvejais, kai vykdant sudarytą pirkimo sutartį atsiranda poreikis keisti tam tikras sutartyje nustatytas sąlygas, pirkimo sutarties pakeitimą inicijuoja pirkimų iniciatorius, kuriam priskirtas šios pirkimo sutarties (sutartinių įsipareigojimų) vykdymo koordinavimas (organizavimas).

59. Inicijuodamas pirkimo sutarties sąlygų keitimą, pirkimų iniciatorius turi nustatyti, ar yra Viešųjų pirkimų 89 straipsnio 1 dalyje numatyti atvejai.
60. Pirkimų iniciatoriui nustačius, kad yra Viešųjų pirkimų 89 straipsnio 1 dalyje numatyti atvejai:

60.1. parengia pirkimo sutarties pakeitimo projektą;

60.2. suderina jį su asmeniu atsakingu už įstaigos buhalterinės apskaitos tvarkymą;

60.3. du pirkimo sutarties pakeitimo egzempliorius pateikia Molėtų vaikų savarankiško gyvenimo namų direktoriui.

61. Pirkimo sutartyje (išskyrus sutartis, sudarytas žodžiu) turi būti numatyta, kad paslaugų, turinčių materialią išraiškos formą, suteikimo, prekių pristatymo ar darbų atlikimo faktas ir turinys yra grindžiamas priėmimo − perdavimo aktu ar kitais teisės aktuose numatytais dokumentais.

62. Jeigu pateiktoms prekėms, suteiktoms paslaugoms ar atliktiems darbams priimti sudaroma komisija, įsakymų projektai dėl prekių ar paslaugų ar darbų priėmimo komisijų sudarymo rengiami pirkimo iniciatoriaus iniciatyva.

63. Prekių, paslaugų ar darbų priėmimo − perdavimo aktą pasirašo pirkimo iniciatorius arba prekių pristatymo, paslaugų ar darbų priėmimo komisija.

64. Jei pirkimo sutartyje numatyta pasirašyti priėmimo − perdavimo aktą, pirkimo iniciatorius arba prekių pristatymo, paslaugų ar darbų priėmimo komisija privalo įsitikinti, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas, nepažeisti prievolių užtikrinimo terminai, kitos pirkimo sutartyje nustatytos sąlygos ir prievolės yra įvykdytos tinkamai.

65. Jei pirkimo iniciatorius arba prekių pristatymo, paslaugų ar darbų priėmimo komisija neturi pretenzijų dėl jai pristatytų prekių, suteiktų paslaugų ar atliktų darbų, pasirašo priėmimo − perdavimo aktą.

66. Jei pirkimo iniciatorius arba prekių pristatymo, paslaugų ar darbų priėmimo komisija nustato, kad pirkimo objektas ar jo techniniai, funkciniai, kiekybiniai, kokybės reikalavimai neatitinka pirkimo sutartyje nustatytų sąlygų, priėmimo − perdavimo akto nepasirašo.
67. Tiekėjui neįvykdžius pirkimo sutartyje nustatytų įsipareigojimų, pirkimo iniciatorius arba prekių pristatymą, paslaugų ar darbų priėmimo komisija teikia siūlymą Molėtų vaikų savarankiško gyvenimo namų direktoriui dėl pirkimo sutarties nutraukimo ar joje numatytų prievolių įvykdymo užtikrinimo būdų taikymo tiekėjui ir siūlymą Centrinėje viešųjų pirkimų informacinėje sistemoje sklebti informaciją apie pirkimo sutarties neįvykdžiusį ar netinkamai įvykdžiusį tiekėją, taip kaip numayta Viešųjų pirkimų įstatymo 91 straipsnyje. 
68. Jei pirkimo iniciatorius arba prekių pristatymo, paslaugų ar darbų priėmimo komisija nustato, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas, tačiau pažeisti prievolių užtikrinimo terminai ar kitos pirkimo sutartyje nustatytos neesminės sąlygos ir prievolės yra įvykdytos netinkamai, priėmimo − perdavimo akte nurodo nustatytus trūkumus, jį pasirašo ir teikia siūlymą Molėtų vaikų savarankiško gyvenimo namų direktoriui dėl pirkimo sutartyje numatytų prievolių įvykdymo užtikrinimo būdų taikymo tiekėjui taip pat teikia siūlymą Centrinėje viešųjų pirkimų informacinėje sistemoje sklebti informaciją apie pirkimo sutarties neįvykdžiusį ar netinkamai įvykdžiusį tiekėją, taip kaip numayta Viešųjų pirkimų įstatymo 91 straipsnyje.
Pirkimo sutarties kontrolė
69. Molėtų vaikų savarankiško gyvenimo namų direktorius kontroliuoja pirkimo sutarčių parengimo, viešinimo CVP IS, vykdymo ir procedūrų laikymosi atitikimą viešųjų pirkimų įstatymo ir kitų viešuosius pirkimus reglamentuojančių teisės aktų reikalavimams.
IV. BAIGIAMOSIOS NUOSTATOS

70. Visus su pirkimu susijusius dokumentus saugo Komisija arba Pirkimo organizatorius Lietuvos Respublikos dokumentų ir archyvų įstatymo  nustatyta tvarka.

71. Asmenys, pažeidę pirkimus reglamentuojančių norminių teisės aktų ir Taisyklių nuostatas, atsako teisės aktų nustatyta tvarka.

72. Už paraiškoje esančią informaciją atsako pirkimo iniciatorius ir ją suderinę asmenys.

73. Jeigu šiose Taisyklėse nurodyti teisės aktai pasikeičia, taikoma aktuali tų teisės aktų redakcija. 

74. Šiose Taisyklėse nurodytos dokumentų formos (priedai) yra pavyzdinės, esant poreikiui gali būti pateikiama daugiau ar mažiau informacijos. 

PAGE  
10

